Anjing Tierra del Fuego

Anjing Tierra del Fuego, atau anjing Yahgan, atau anjing Patagonia ialah sejenis kanin pupus. Anjing Tierra del Fuego dibiakbakakan dan dibelajinakkan daripada culpeo Amerika Selatan, yang juga dikenali sebagai rubah culpeo (Lycalopex culpaeus).

Terdapat sangat sedikit spesimen muzium atau contoh tersisa bagi anjing Tierra del Fuego; satu spesimen di Museo Salesiano Maggiorino Borgatello di Chile dan yang lagi satu di Muzium Rantauan Fagnano di Tierra del Fuego, Argentina.

Taksonomi
Romina Petrigh dan Martín Fugassa menjalankan penyiasatan genetik pada tahun 2013 dengan menggunakan sampel bulu daripada spesimen taksidermi anjing Tierra del Fuego, milik koleksi Muzium Rantauan Fagnano, di Rio Grande. DNA daripada sampel bulu dibandingkan dengan bulu pelbagai kanid yang mendiami Patagonia, seperti culpeo (Lycalopex culpaeus), rubah kelabu Amerika Selatan (Lycalopex griseus), dan rubah pampas (Lycalopex gymnocercus), dan dengan bulu anjing bela jinak (Canis lupus familiaris). Analisis ini menunjukkan keserupaan lebih besar antara anjing Tierra del Fuego dengan culpeo (97.57%), berbanding dengan keserupaan dengan anjing bela jinak (88.93%). Hasil keputusan ini disokong oleh analisis filogenetik molekul, yang mencadangkan pembelajinakan atipikal bagi culpeo oleh pemburu-pengumpul yang mendiami Patagonia. Bukti ini digunakan oleh William L. Franklin untuk berhujah, sebahagiannya, bahawa anjing Tierra del Fuego "tidak benar-benar dibelajinakkan dalam erti kata klasik untuk anjing bela jinak, tetapi hanya sebahagiannya sebagai penengah antara bela jinak dengan liar—sangat cenderung kepada liar."

Culpeo itu sendiri adalah serupa (dari segi rupa bentuk dan pendirian) dengan rubah benar (suku Vulpini), walaupun ia lebih dekat, secara genetik, dengan serigala, koyote, dan jakal (kanid benar, suku Canini); oleh itu, ia ditempatkan dalam genus terpisah sesama rubah Amerika Selatan atau zorro.

Dalam semakan keterangan bersejarah dan kesusasteraan sains semasa, oleh Fabián Jaksic dan Sergio Castro pada tahun 2023, mereka berhujah bahawa anjing Tierra del Fuego sebenarnya merupakan dua haiwan berlainan, yang dilabel oleh mereka sebagai anjing Tierra del Fuego dan anjing Patagonia. Dalam analisis mereka, "anjing Patagonia", yang digunakan oleh orang Selkʼnam, orang Aonikenk, dan orang Manekʼenk, ialah baka bela jinak yang diturunkan daripada culpeo, sementara anjing Tierra del Fuego, yang digunakan oleh orang Chono, orang Kawesqar, dan orang Yahgan, diturunkan daripada populasi leluhur anjing bela jinak yang dibawa merentasi Selat Bering. Franklin berhujah bahawa terdapat kekurangan bukti arkeologi pembawaan anjing bela jinak ke Tierra del Fuego oleh leluhur orang Tierra del Fuego.

Yang lain menyatakan kemungkinan bahawa anjing Tierra del Fuegeo dibelajinakkan daripada Dusicyon avus yang kini pupus atau calon hibrid antara anjing bela jinak dengan sama ada culpeo atau Dusicyon avus.

Ciri
Anjing Tierra del Fuego mempunyai telinga tegak, muncung tajam, bulu lurus lebih panjang, dan ekor tebal serta berwarna kuning keperang-perangan atau sepenuhnya putih. Imej terselamat menunjukkan bahawa ia bersaiz serupa dengan culpeo liar, yang berukuran seberat , atau kira-kira sama saiz dengan anjing gembala Shetland. Samuel Kirkland Lothrop melaporkan bahawa ketinggiannya adalah dalam lingkungan , sementara Ricardo E. Latcham pula melaporkan bahawa ia sehingga setinggi . Gauco memanggil rubah ini sebagai "anjing bersurai" kerana keserupaannya dengan serigala bersurai. Lucas Bridges menyifatkan haiwan ini seperti "silangan terbantut antara anjing polis Alsace dengan serigala".

Ia diterangkan oleh pemandu arah Perancis , yang mengetuai ekspedisi saintifik tahun 1883 ke Cape Horn, sebagai makhluk yang "hodoh, dengan bulu panjang kuning keperang-perangan dan muncung tajam, ia kelihatan agak seperti rubah".

Selaras dengan penentuan sempadan oleh Jaksic dan Castro kepada dua haiwan berasingan, pemerhatian orang Eropah memerihalkan seekor anjing lebih kecil berwarna lebih cerah yang digunakan dalam pemburuan tuco-tuco dan seekor anjing lebih besar berwarna lebih gelap yang digunakan dalam pemburuan guanako.

Tingkah laku
Walaupun taburan anjing Tierra del Fuego sepadan dengan taburan orang Yahgan, haiwan individu mungkin tidak melindungi manusia pemiliknya. Julius Popper, iaitu salah seorang dalang utama genosid terhadap penduduk asli tempatan, menulis bahawa: "Saya tidak pernah melihatnya, tidak kira berapa besar bilangannya, mengambil sikap agresif atau mempertahankan tuannya apabila ini berada dalam bahaya".

Kegunaan
Walaupun Julius Popper tidak memerhatikan anjing ini semasa digunakan dalam perburuan, Antonio Coiazzi dapat mencatatkan penggunaannya dalam perburuan dan ini telah disokong oleh penyelidikan kemudian. Darwin mengulas dalam karya tahun 1839 beliau The Voyage of the Beagle bahawa beliau telah diberitahu oleh seorang anak asli bahawa anjing ini menangkap berang-berang untuk mereka. Ini kemudian disokong oleh laporan Martial.

Semua sumber bersetuju bahawa anjing ini juga menyediakan sumber kehangatan di tempat perlindungan kerana anjing ini mengatur diri untuk tidur dengan rapat di sekeliling orang Selkʼnam. Ini diperhatikan oleh Julius Popper yang menyatakan: "Anjing-anjing itu menempatkan diri dalam satu kelompok di sekeliling orang Onas kecil, lalu menghasilkan bentuk sejenis pembungkus .... Pendapat saya ialah anjing Tierra del Fuego hanya berguna untuk melengkapkan pakaian tidak sempurna orang peribumi, atau lebih baik, sebagai perabot pemanas orang Ona".

Pembasmian
Pada tahun 1919, ketika mubaligh Silesia Martin Gusinde melawat orang Yahgan tempatan, beliau menyedari bahawa, pada pengetahuan beliau, kesemua anjing tersebut kelihatan hilang. Beliau segera menyatakan ini sebagai perkara aneh, terutamanya memandangkan hubungan antara anjing dengan orang tempatan didokumenkan dengan baik oleh mubaligh dan penjelajah asing menjelang masa ini. Sesungguhnya, kerjasama menyaling ini membolehkan rantau ini menjadi satu-satunya kubu kuat bagi kanin bela jinak luar biasa ini yang pernah wujud. Apabila bercakap dengan orang tempatan dan bertanya tentang hal yang telah berlaku kepada haiwan berkenaan, beliau diberitahu bahawa keseluruhan populasi kanin ini yang diketahui telah dibasmi dan terdapat dakwaan bahawa ia "berbahaya kepada manusia dan lembu". Rupa-rupanya, sifat "garang" haiwan ini didakwa disaksikan oleh Thomas Bridges pada tahun 1880-an, yang, dalam tulisan beliau, mendakwa bahawa anjing ini menyerang kambing misi beliau, sambil memberikan segelintir perincian spesifik.

Sebagai sebahagian daripada kempen genosid Selknam, anjing tersebut diburu oleh peneroka Eropah kerana penggunaannya dalam perburuan dan pembuatan rumah dalam kalangan orang Selkʼnam. Ini ialah punca utama kepupusannya.

Lihat juga
 Rubah perak bela jinak
 Serigala Kepulauan Falkland

Catatan

Rujukan

Karya kutipan






















Bacaan lanjut



Tierra del Fuego, Anjing
Tierra del Fuego, Anjing
Tierra del Fuego, Anjing
Tierra del Fuego, Anjing
Tierra del Fuego, Anjing
Kategori:Canid pupus
Kategori:Fauna di Tierra del Fuego
Kategori:Genosid orang peribumi di Amerika Selatan
Kategori:Kepupusan mamalia sejak 1500
Kategori:Mamalia di Argentina
Kategori:Mamalia di Chile
Kategori:Mamalia di Patagonia
Kategori:Rubah Amerika Selatan
Kategori:Rubah bela jinak
Kategori:Spesies dipupuskan dengan kegiatan manusia
Kategori:Spesies dipupuskan dengan usaha penghapusan sengaja